**Összefoglaló**

**a Fővárosi Általános Iskolai Informatika Munkaközösségek vezetőinek tanévnyitó értekezletéről**

# Helyzetkép

A FÁIAV a POK által betervezett verseny, kapcsolattartónk Bordáné Kovács Zita. Minden iskola számára (beleértve az alapítványi és egyházi fenntartásúakat is) ingyenes.

Farkas Csaba igazgatóhelyettesi teendői miatt, ahogy tavaly már előre jelezte, nem tudja ellátni a verseny főszervezésének tisztségét és a munkaközösség vezetését. Az operatív munkát László Nikolett Viktória veszi át, akit a jelen lévők egyhangúan megszavaztak, mint a fővárosi általános iskolai munkaközösség vezetőjét is. Aki a bizalmat megköszönve, elfogadta azt.

**A tavalyi verseny döntő fordulójának adatai:**

 Statisztika:

 Kategóriánként 34-36 tanuló, összesen 175 tanuló vett részt,

 18 kerület, 80 iskolájából, 93 felkészítő tanár segítségével

 Szponzorok:

 Az iGO navigációs rendszert (is) fejlesztő NNG Kft Jedlik Oktatási Stúdió Kft (szakkönyv és tankönyv) Helyszínek:

 V. ker. Szent István Általános Iskola

1. ker. Gyulai István Általános Iskola
2. ker. Jedlik Ányos Gimnázium

 XIV. ker. Szent István Gimnázium

 VIII. ker. Budapesti Fazekas Mihály Gyakorló Általános Iskola és Gimnázium Szervezők:

 Budapesti Fazekas Mihály Gyakorló Általános Iskola és Gimnázium

 POK

# A 2017/18-as verseny tartalmi kérdései

A meghirdetett kategóriákon nem változtatunk.

A verseny két részből áll, 200 pontot ér a gyakorlati forduló eredménye és 100 pontot az elméleti teszt. Pályamunkát az idén sem kérünk, így külön témát nem határozunk meg.

A verseny időtartama:

* a kerületi fordulóban a gyakorlati feladat 45 perces, az elméleti teszt 30 perces
* a fővárosi döntőben a gyakorlati feladat 60 perces, az elméleti teszt 30 perces

A követelmények finomításával kapcsolatos megállapodások:

* a komplex I kategóriában 50% a szövegszerkesztés és 50% grafika aránya
* a szövegszerkesztés kategóriában elvetettük a körlevél lehetőségét
* a táblázatkezelés kategóriában az FKERES függvény szerepelhet, de csak INDEX…HOL.VAN-nal megoldható feladat nem. Szerepelhet SZUMHA, de

segédoszloppal kiváltható módon

* a grafika kategóriában kb. 25%-ot ér az esztétika

**Ütemterv:**

* kerületi versenyfeladatok elkészítésének határideje: 2018. február 21. (szerda)
* kerületi versenyfeladatok lektorálásának határideje: 2018. március 7.
* fővárosi döntő feladatainak leadási határideje: 2018. március 7. (szerda)
* fővárosi döntő feladatainak lektorálási határideje: 2018. március 21.
* kerületi versenyek javasolt időpontja (kerületi saját szervezés):
	+ 2018. március 26. (hétfő) 14 óra, 5-6. évfolyam: grafika, komplex

o 2018. március 27. (kedd) 14 óra, 7-8. évfolyam: prezentáció, szövegszerkesztés, táblázatkezelés

* + a moodle felületen ezeken a napokon válik elérhetővé a központi feladatsor
* nevezési határidő a fővárosi döntőre: 2018. március 30.
	+ moodle felületen a kerületi munkaközösség vezetők nevezhetnek a feltöltött sablon táblázat kitöltésével
* fővárosi döntő időpontja:
	+ 2018. április 16. (hétfő) 14 óra, 5-6. évfolyam: grafika, komplex
	+ 2018. április 17. (kedd) 14 óra, 7-8. évfolyam: prezentációkészítés, szövegszerkesztés, táblázatkezelés
	+ diákmunkák feltöltése még aznap a moodle felületre, a helyszínt biztosító iskola tanára által, a helyszínen készüljön jegyzőkönyv a feltöltésről
	+ a verseny bizottságának elnöke a végeredmény táblázatot a laszlonv@fazekas.hu címre április 20-ig küldi el
* eredményhirdetés tervezett időpontja: 2018. május 2. (szerda), 15 óra, Fazekas Nagyterem
* díjátadó az első három helyezettnek 2018. júniusban, a Budapesti POK által szervezett ünnepélyes díjátadón (is)

# További megállapodások

* A kerületi feladatsor használata nem kötelező. A központi feladatsor alapján a verseny későbbi időpontban is szervezhető, de korábban nem adjuk ki.
* A gyakorlati feladatsor készítőitől kérjük, hogy legyen nyers fájl, minta, megoldás, amennyiben a kategória úgy kívánja és feladat leírás valamint pontozótábla minden esetben.
* A tesztek készítőitől azt kérjük, hogy csak olyan elméleti kérdés szerepeljen 5-6. évfolyamon, ami megtalálható a JOS kiadó Informatikai ismeretek 5., 6. évfolyam részére, vagy a Pedellus Tankönyvkiadó 5., 6. évfolyam részére tankönyveiben. A 7-8. évfolyam tesztjében pedig ezen kiadók 7., 8. tankönyveiben.
* A tesztet az iskolák .pdf fájlként is megkapják, hogy egységesen lehessen nyomtatni.
* A fővárosi versenyre minden diáknak hoznia kell az OH nevezési lapot kitöltve, aláírva.
* A helyszínen készüljön jelenléti ív a diákokról és kollégákról is.
* A döntő helyszínein a bizottság elnöke a gyakorlati feladat készítője. A bizottság másik tagja a versenyt szervező iskola informatika tanára.
* A helyszíneken a tesztek javítása, a bizottság elnöke szervezésében a gyakorlati feladatok javítása is megtörténhet.
* A helyszíneken a Windows 7-esbe épített Paint, és az Office 2013 vagy 2016 áll a tanulók rendelkezésére. Ezt a helyszínek legkésőbb a verseny előtt közzéteszik, hogy a tanulók fel tudjanak rá készülni, az adott helyszín ütemtervével együtt. Minden helyszín vállalja, hogy segít a tanulóknak a munkájukat elmenteni, amennyiben az alkalmazott operációs rendszert a tanuló még nem használta.

**Kapcsolattartás:**

Kerületi munkaközösség vezetők és szervezők: *infotan.fazekas.hu* (egyéni belépési adatokkal)

Publikus anyagok: *informatika.fazekas.hu*